Diari Oficial de la Generalitat Valenciana


Sumari del DOGV 7218, del 20-02-2014 (2014/1449)

RESOLUCIÓ de 17 de febrer de 2014, de la Direcció General Formació Professional i Ensenyances de Règim Especial, per la qual s'adjudiquen els Premis Extraordinaris de Formació Professional, convocats per Resolució de 25 de novembre de 2013, corresponents al curs 2012-2013.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7218

Data del DOGV
:   20-02-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/1449


Data del document
:   17-02-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * distinció honorífica

RESOLUCIÓ de 17 de febrer de 2014, de la Direcció General Formació Professional i Ensenyances de Règim Especial, per la qual s'adjudiquen els Premis Extraordinaris de Formació Professional, convocats per Resolució de 25 de novembre de 2013, corresponents al curs 2012-2013. [2014/1449]  
La Resolució de 25 de novembre de 2013, de la Conselleria d'Educació Cultura i Esport (DOCV 11.12.2013), ha convocat per a la Comunitat Valenciana els Premis Extraordinaris de Formació Professional per als estudiants que han finalitzat els estudis en el curs 2012-2013.  
  
La resolució esmentada establix en la base sexta punt 2 de l'annex I que el tribunal elevarà un informe de valoració de sol·licituds i l'acta de qualificacions finals de tots els estudiants presentats a l'òrgan instructor, el qual a la vista de l'expedient i de l'informe formularà la proposta de resolució d'adjudicació dels Premis Extraordinaris de finalització d'estudis de Formació Professional de grau mitjà i superior a la Direcció General de Formació i Qualificació Professional, perquè, per delegació de la consellera, el director general Formació i Qualificació Professional resolga, abans del 20 de febrer de 2014.  
  
Vista la proposta formulada per l'òrgan instructor a què es referix la base sexta de l'annex I de la Resolució de 25 de novembre de 2013, i en virtut de les facultats que em concedix la mateixa orde, resolc:  
  
Primer  
Adjudicar els Premis Extraordinaris de Formació Professional per als estudiants que han finalitzat els estudis de grau mitjà en el curs 2012-2013, que figuren en l'annex I d'esta resolució.  
  
Segon  
Adjudicar els Premis Extraordinaris de Formació Professional per als estudiants que han finalitzat els estudis de grau superior en el curs 2012-2013, que figuren en l'annex II d'esta resolució.  
  
Tercer  
Els estudiants premiats rebran un diploma acreditatiu i els serà anotada esta distinció en el seu expedient acadèmic pel secretari del centre on figuren estos.  
  
Quart  
Els estudiants que obtinguen premi extraordinari de Formació Professional de grau superior podran optar, prèvia inscripció, al premi nacional.  
  
Quint  
L'entrega de diplomes a l'alumnat es realitzarà en un acte públic en la Conselleria d'Educació, la data de la qual es comunicarà oportunament a les persones interessades.  
  
  
DISPOSICIONS FINALS  
  
Primera  
La present resolució produirà efectes l'endemà de la seua publicació en el Diari Oficial de la Comunitat Valenciana.  
  
Segona  
Contra la present resolució, que no esgota la via administrativa, es podrà interposar recurs d'alçada davant de la secretària autonòmica d'Educació i Formació en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb l'article 114 i 115 de la Llei 30/1992, redacció feta per la Llei 4/1999, de Règim Jurídic de les Administracions Públiques i del Procediment Administratiu Comú.  
  
València, 17 de febrer de 2014.- El director general Formació Professional i Ensenyances de Règim Especial: Marcial Díaz Garrigues.